SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Alena Tomanová, Mgr.
	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Česká republika	
Názov a adresa 
prijímajúcej organizácie:	Dům zahraniční spolupráce
Česká národní agentura Mládež
Na Poříčí 1035/4
110 00  Praha 1	
Účel cesty:	Bilaterálne stretnutie medzi zástupcami českej a slovenskej NA s cieľom spoločného naplánovania strategických krokov pri administrácii spoločných aktivít v rámci programu Erasmus +: Mládež v akcii	
Spôsob financovania 
(kto hradí cestovné, pobytové náklady, iné výdavky):	Iuventa- Slovenská Národná agentúra programu Mládež v akcii	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
8.1.2014	Príchod 
	
9.1.2014	Pool koučov
Československé školenia v rámci TCA plánu
	
10.1.2014	Pool školiteľov
Sieť regionálnych konzultantov
Sieť externých hodnotiteľov
Neformálne vzdelávanie

Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
8.1.2014	Príchod 
	
9.1.2014	Pool koučov
Spoločné plánovanie bolo zamerané na to, ako využiť vytvorený pool koučov v rámci programu Mládež v akcii aj v programe Erasmus +, kde už nie sú explicitne pomenovaní kouči, keďže národné mládežnícke výmeny sa v novom programe nenachádzajú.
Diskutovali sme sa uvedené témy:

-	Spraviť si interný motivačno-hodnotiaci prieskum medzi členmi oboch poolov.
-	Diskusia o výskume efektivity využívania koučingu v práci s mládežou.
-	Využívanie poolu koučov ako follow-up pri TCA aktivitách, prioritne pre vysielanie do zahraničia.
-	Využívanie poolu koučov počas EDS školení pre dobrovoľníkov.
-	Propagácia poolu, aby ho začali využívať aj aplikanti.
-	Diskusia na prepojenie siete regionálnych konzultantov- koučov- školiteľov. Predstaviť poolu školiteľov koncept a podpornú funkciu koučingu.

Československé školenia v rámci TCA plánu
-Spoločné naplánovanie aktivít, dohodnutie sa na mesiacoch, kedy bude najvhodnejšie aktivitu realizovať, a pri ktorých spoločných školeniach budeme realizovať aj národnú fázu, aby boli účastníci na rovnakej úrovni.
	
10.1.2014	Pool školiteľov
Diskusia na témy:
Či je potrebné inovovať školiteľský pool?
-áno, pool budeme inovovať a kvôli prichádzajúcemu novému program spravíme aj transparentnú verejnú výzvu, ktorú zverejníme koncom januára 2014. Plánujeme vybrať max. 15-16 školiteľov, čo znamená zníženie počtu školiteľov, s ktorými sme doteraz spolupracovali.

Na čo vlastne potrebujeme, aby boli školitelia v poole? Aká bude úloha školiteľa?
-áno, chceme mať školiteľov aj naďalej v poole kvôli lepšej podpore školiteľov a vzájomnej podpore, pričom očakávame, že by sa venovali aj expertným a koncepčným veciam a boli členmi pracovných skupín.

Ako bude vyzerať výzva na školiteľa?
Kvôli tomu, že mnoho školení bude česko-slovenských, výzva na školiteľa bude jednotná, pričom pridanou hodnotou by bolo ak sa česká kolegyňa z ČNA zúčastní na výberovom kole na Slovensku a naopak.
Výzvu na školiteľa pripraví Alena Tomanová  a do 20.1. 2014 pošle na pripomienkovanie ČNA. Predbežne sme sa zhodli, že doplníme do výzvy aj motivačné otázky zamerané na samo štúdium a ochotu spolupracovať na expertných činnostiach.

Kedy a ako bude prebiehať spoločné školenie školiteľov?
Predbežne sme sa dohodli na tom, že dátum bude zverejnený na výzve pre školiteľov, pretože školenie bude povinné. Dátum bude ustálený koncom mesiaca pred výzvou na základe kalendáru školení. Predbežne v mesiacoch apríl- máj

Sieť regionálnych konzultantov
Zdieľanie praxe, ako je vyriešený systém regionálnych konzultantov na Slovensku a v Čechách, pričom jednou z ponúk na spoločnú spoluprácu pre regionálnych konzultantov môže byť naplánované školenie pre multiplikátorov v rámci kľúčovej akcie 2 programu Erasmus +. 

Sieť externých hodnotiteľov
Zdieľanie praxe, ako je vyriešený systém externých hodnotiteľov na Slovensku a v Čechách, pričom by sme radi zorganizovali na jeseň 2014 spoločné stretnutie hodnotiteľov s cieľom zjednotenia pohľadov na projekty, pretože predpokladáme, že vznikne veľa česko-slovenských školení, ktoré budú predkladané do oboch agentúr. Stretnutie bude naplánované podľa potreby po vyhodnotení práce hodnotiteľov po 1. a 2. Predkladacom termíne.

 Neformálne vzdelávanie
Kolegovia v ČNA pripravili pre účely školení pomôcku pre účastníkov (domčeky neformálneho vzdelávania), aby lepšie porozumeli hlavným pilierom konceptu NFV a spoločne sme diskutovali, aký máme na to názor z pohľadu slovenskej NA.

4.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Kolegyne z ČNA nám nazdieľali pripravenú excelovskú tabuľku „domčeky neformálneho vzdelávania“, kde sú uvedené piliere, aby sme im to pripomienkovali. Zároveň poslali podklady k pripraveniu výzvy pre školiteľov, ktoré používali vo svojej praxi v Čechách.	

5.	Prehľad prinesenej dokumentácie a miesto jej uloženia 

Všetky podklady sú k dispozícii v NA Erasmus+	

6.	Osobitne vyhodnotený očakávaný prínos ZPC 

Najväčším prínosom bolo najmä dohodnutie spoločnej stratégie, ako budeme pracovať so školiteľmi, sieťou RK a koučov. Oceňujem aj priestor, že sme sa vedeli detailnejšie baviť o spoločných naplánovaných školeniach a navzájom si zdieľať príklady dobrej praxe zo svojich realít.

7.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA –Slovenský inštitút mládeže a získané informácie budú komunikované počas pravidelných porád oddelenia. Zároveň informácie budú komunikované aj sieti externých spolupracovníkov. Prenos informácií zabezpečí Alena Tomanová.	

Súhlasím so zverejnením tejto správy na internete

Dátum:	20.1.2014	
Správu vypracoval
(meno a priezvisko, podpis):	Alena Tomanová, Mgr.	
Správu schválil
(meno a priezvisko, podpis):	Marcela Hajtmánková, Mgr.